Na osnovu Odluke Vlade Bosansko-podrinjskog kantona Goražde o davanju saglasnosti na Program utroška sredstava „Program ruralnog razvoja za 2015.godinu“, broj: 03-14-589/15 od 30.04.2015. godine, utvrđenog Budžetom Bosansko-podrinjskog kantona Goražde za 2015. godinu, Ministarstvo za privredu Bosansko-podrinjskog kantona Goražde, **o b j a v lj u j e**:

**JAVNI POZIV**

**za podnošenje aplikacija za korištenje sredstava po**

**Programu ruralnog razvoja za 2015. godinu**

 Pozivaju se neprofitne organizacije i jedinice lokalne samouprave koje se bave aktivnostima ruralnog razvoja na području Bosansko-podrinjskog kantona Goražde da mogu podnijeti prijedloge projekata i zahtjeve za sredstvima u skladu sa odredbama Programa ruralnog razvoja za 2015. godinu, Ministarstvu za privredu Bosansko-podrinjskog kantona Goražde za slijedeći cilj:

* Podsticanje konkurentnosti ruralnih područja na Bosansko-podrinjskom kantonu Goražde.

Opšti uslovi za učestvovanje aplikanata u Programu su:

* Da su upisani u registar poljoprivrednih gazdinstava, odnosno registar klijanata u skladu sa Zakonom o poljoprivredi,
* Da imaju status jedinice lokalne samouprave na području Bosansko-podrinjskog kantona Goražde,
* Da su registrovane na području Bosansko-podrinjskog kantona Goražde kao neprofitne organizacije,
* Da su aktivne u oblasti ruralnog razvoja na području Bosansko-podrinjskog kantona Goražde,
* Da nemaju neizmirenih obaveza za poreze i doprinose osim obaveza koje su obuhvaćene ugovorom o reprogramiranju obaveza.

 Aplikant može dostaviti maksimalno dva prijedloga projekta u okviru specifičnog cilja-poboljšanje ruralne infrastrukture (tačke a., b., c. Programa ), dok za ostale komponente specifičnog cilja jedan prijedlog projekta (tačke d. i e. Programa).

 Podnošenje zahtjeva za sredstvima dozvoljeno je u izuzetnim slučajevima, u vanrednim okolnostima i u slučaju finansiranja jedne ili manjeg broja aktivnosti.

U okviru jedne aktivnosti aplikant ne može podnijeti prijedlog projekta i zahtjev za sredstvima.

Podrška će se obezbijediti za slijedeće vrste aktivnosti koje mogu biti predložene za finansiranje i sufinansiranje u okviru ovog programa:

* Sanacija nekategorisanih puteva koji povezuju naseljena mjesta, dijelove naseljenog mjesta u ruralnim područjima, te pristupnih puteva do poljoprivrednih površina, ne uključujući asfaltiranje,
* Asfaltiranje nekategorisanih puteva koji povezuju naseljena mjesta u ruralnim područjima;
* Asfaltiranje pristupnih puteva do tržnica, otkupnih stanica, farmi u ruralnim područjima;
* Izrada sekundarne mreže u okviru projekta navodnjavanja, izrada projektne dokumentacije sekundarne mreže kao i druge aktivnosti vezane za ovaj projekat na lokalitetima Cvilina, Ahmovića, Kodžaga polja, Hubjera i Kazagića;
* Aktivnosti koje doprinose povećanju učešća na tržištu kroz orjentaciju na proizvodnju, preradu i prodaju tradicionalnih proizvoda (nabavka ambalaže za pakovanje i opreme namjenjene tradicionalnoj proizvodnji).

Prijedloge projekata i zahtjeva aplikanti mogu dostaviti Ministarstvu za privredu Bosansko-podrinjskog kantona Goražde do 25.09.2015. godine do 16.00. sati sa slijedećom dokumentacijom:

* Aplikaciona forma projekta ili zahtjeva ( objavljena na Web stranici Vlade BPK),
* Potvrda o upisu u Registar poljoprivrednih gazdinstava i klijenata,
* Dokaz o registraciji – uspostavi na području Bosansko-podrinjskog kantona Goražde,
* Potvrda od banke o otvorenom žiro računu aplikanta,
* Uvjerenje da nemaju neizmirenih obaveza za poreze i doprinose osim obaveza koje su obuhvaćene ugovorom o reprogramiranju obaveza.

Prijedlozi projekata i zahtjeva dostavljaju se na slijedeću adresu:

**Ministarstvo za privredu**

**Bosansko – podrinjskog kantona Goražde**

**Ul. Maršala Tita br. 13**

**Goražde**

Sa naznakom:

**≪NE OTVARAJ –PRIJAVA NA JAVNI POZIV ZA**

**KORIŠTENJE SREDSTAVA PO PROGRAMU RURALNOG RAZVOJA**

 **ZA 2015 GODINU≫**

 Detaljne informacije za podnošenje zahtjeva i projekata po Programu ruralnog razvoja za 2015. godinu mogu se dobiti u Ministarstvu za privredu Bosansko-podrinjskog kantona Goražde (Sektor za poljoprivredu), kao i na telefon broj: 227-857.

Broj: 04-14-593-2/15 **M I N I S T A R**

Goražde, 01.09.2015.godine.

 **mr.sci. Esed Radeljaš**